als_Latn dik_Latn sag_Latn
Përpara disa ditësh, Drejtori i Teatrit Kombëtar Hervin Çuli kishte postuar një status në Facebook, i cili u interpretua nga portalet se ishte një ironi për protestën e PD-së. Gjithçka mori më shumë flakë kur aktori i njohur Robert Ndrenika komentoi, “Që kur ka filluar të bëjë ham ham drejtori?”.
Por, Drejtori i Teatrit Kombëtar nuk heshti, ndërsa iu përgjigj në mënyrë fyese Ndrenikës duke thënë se, “Që kur niveli yt ikonë zbriti këtu ku je?”.
Vetëm kaq është dashur që një lumë ofezash të shpërthejnë në rrjete sociale për Hervinin, aq sa ky i fundit është revoltuar dhe nuk ka mundur dot ta lërë me aq, por ka shkruar dhe një status tjetër vetëm pak minuta më parë.
Megjithatë edhe pas këtij sqarimi, kometuesit kanë vazhduar të jenë kundër tij, duke e sharë dhe ofenduar profesionalisht dhe personalisht.
STATUSI I PLOTE
“Miq! Sonte në faqen time në fb por dhe në disa portale dhe ndonjë status prej karagjozësh të përhershëm, jam sharrë e kërcënuar nga një lukuni banaliteti. Nuk kam parë një urrejtje të këtij lloji përveçse nga një kulturë tashmë e përcaktuar talebanizmi politik. Bëra një status ironik për një djalë që foli dhe shau në protestë teatrin, shau me mllef dhe pa asnjë argument, siç ndodh rëndom sot. Kaq! Pas kësaj nuk ka fjalë që përmban arsenali i vulgut të rrugës që nuk jam sharë e kërcënuar familjarisht. Pastaj turma shpiku gjoja një kontradiktë timen me aktorin Robert Ndrenika, që pasi i bën like statusit tim, më ngacmon me një batutë dhe unë ja kthyej siç ngacmohemi gjithmonë. O tmerr! Pas kësaj dhe vajzën time 6 vjeçe më kanë shkruar se do ma lënë shtatzanë. Dhe përreth shoh se si kënaqen hijenat nga ky horror, qelbësira dhe karagjoze fb-je që të vetmin argëtim kanë që të mallkojnë jetën e atij tjetrit që nuk është si ata. Si ka mundësi që e mbollën farën e urrejtjes deri në masakër. O zot, ku jetojmë! O zot me kë bashkjëtojmë!”
als_Latn als_Latn als_Latn als_Latn als_Latn als_Latn